**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 366/2017**

**ΑΔΑ:** ΩΡ59ΩΨΑ-840



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 32ο/2017 Της 3Ης ΙΟΥΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού ανάδειξης προσωρινού αναδόχου για την εργασία: Μεταφορά ανακυκλώσιμων υλικών στο ΚΔΑΥ Ιωαννίνων ’’**

Στην Άρτα, σήμερα, ημέρα Δευτέρα 03-07-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **24222/29-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Κοσμάς Ηλίας**  **2.Παπαϊωάννου Κων/νος**  **3.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 10 ) έκτακτα θέμα και το 8ο έκτακτο θέμα να συζητηθεί μετά τα τακτικά

Ο κ. Χαρακλιάς προσήλθε μετά τη συζήτηση του 1ου εκτάκτου θέματος.

Ο κ. Πρόεδρος εισηγούμενος το 2**ο** τακτικόθέμα: **Έγκριση ή μη πρακτικού ανάδειξης προσωρινού αναδόχου για την εργασία: Μεταφορά ανακυκλώσιμων υλικών στο ΚΔΑΥ Ιωαννίνων** έθεσε υπόψη της Επιτροπής το πρακτικό της επιτροπής διαγωνισμού το οποίο έχει ως εξής: Στην Άρτα, την 26η Ioυνίου 2017, ημέρα Δευτέρα και ώρα 12.30 π.μ. συνήλθε σε τακτική συνεδρίαση, η Επιτροπή Διενέργειας Διαγωνισμών και Αξιολόγησης Αποτελεσμάτων Υπηρεσιών της Δ/νσης Καθ/τας, Ανακύκλωσης και Πρασίνου και της Δ/νσης Τοπ.Οικ.Αν/ξης, Γεωργίας, Κτην/φίας και Αλιείας έτους 2017 , η οποία συγκροτήθηκε με την υπ’ αριθμόν 389/2016 απόφαση της Οικονομικής Επιτροπής, προκειμένου να αποσφραγίσει τους υποφακέλους των οικονομικών προσφορών που υποβλήθηκαν όπως ορίζεται στην αριθ. 18221/25-05-2017 διακήρυξη του Δημάρχου Αρταίων για τον συνοπτικό διαγωνισμό που αφορά την «Μεταφορά ανακυκλώσιμων υλικών στο ΚΔΑΥ Ιωαννίνων» προϋπολογισμού **73.358,40** € με ΦΠΑ % με για το έτος 2017 .

Στη συνεδρίαση της επιτροπής ήταν παρόντες:

1) Αγγελική Αποστόλη, Πρόεδρος

2) Νικόλαος Νικολάου, Μέλος

3) Γεώργιος Ντεκουμές, Μέλος

Η επιτροπή μετά την αρ. 318/2017 απόφαση της Οικονομικής Επιτροπής (ΑΔΑ 6ΜΚΒΩΨΑ-ΒΚΛ) με την οποία εγκρίνεται το από 07-06-2017 πρακτικό αποσφράγισης φακέλων δικαιολογητικών και την από 22-06-2017 ανακοίνωση προς τους ενδιαφερομένους, προέβει στο άνοιγμα των φακέλων οικονομικής προσφοράς των δύο υποψηφίων οι οποίοι πληρούν τις προϋποθέσεις για τη συμμετοχή τους σ’αυτό το στάδιο διαδικασίας ανάδειξης προσωρινού αναδόχου έλαβε τις εξής οικονομικές προσφορές βάσει τιμής συνολικού προϋπολογισμού :

**1. Β. ΜΠΑΤΣΗΣ & ΣΙΑ Ο.Ε.** με ποσοστό έκπτωσης **17% (δέκα επτά) ήτοι 60.887,47€ με τον ΦΠΑ.**

**2. ΔΙΟΝ ΤΕΧΝΙΚΗ Α.Ε.** με ποσοστό έκπτωσης **3% (τρία) ήτοι 71.157,65 € με τον ΦΠΑ.**

και αφού έλαβε υπόψη το εδάφιο 2 του άρθρου 11 της αριθμ. 18221/25-05-2017 διακήρυξης Δημάρχου Αρταίων,

**Γνωμοδοτεί**

Για την κατακύρωση της σύμβασης στον προσωρινό ανάδοχο **Β. ΜΠΑΤΣΗ & ΣΙΑ Ο.Ε.**  ο οποίος κατέθεσε την πλέον συμφέρουσα οικονομική προσφορά με ποσοστό έκπτωσης **17% (δέκα επτά) ήτοι 60.887,47€ με τον ΦΠΑ.**

Για διαπίστωση των άνω, συντάχθηκε το παρόν πρακτικό, το οποίο αφού αναγνώσθηκε και βεβαιώθηκε, υπογράφεται.

Ακολούθησε διαλογική συζήτηση και στη συνέχεια ο κ. πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 26-6-2017 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το πρακτικό της επιτροπής διαγωνισμού για την εργασία : **Μεταφορά ανακυκλώσιμων υλικών στο ΚΔΑΥ Ιωαννίνων** σύμφωνα με το οποίο προσωρινός ανάδοχος είναι η εταιρεία **Β. ΜΠΑΤΣΗ & ΣΙΑ Ο.Ε.**  η οποία κατέθεσε την πλέον συμφέρουσα οικονομική προσφορά με ποσοστό έκπτωσης **17% (δέκα επτά) ήτοι 60.887,47€ με τον ΦΠΑ.**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 366/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***