**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 367/2017**

**ΑΔΑ:** 7ΞΓΛΩΨΑ-261



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 32ο/2017 Της 3Ης ΙΟΥΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αίτηση κ. Σόφη Άγγελου για διόρθωση ορίων κτηματολογίου των κ.κ. Φασούλα Σπυριδούλα, Περδικομάτη Δημητρίου & Ειρήνης, Στόγια Δημητρίου & Θεοδώρου και κληρ. Νικολάου Στόγια ’’**

Στην Άρτα, σήμερα, ημέρα Δευτέρα 03-07-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **24222/29-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Κοσμάς Ηλίας**  **2.Παπαϊωάννου Κων/νος**  **3.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 10 ) έκτακτα θέμα και το 8ο έκτακτο θέμα να συζητηθεί μετά τα τακτικά

Ο κ. Χαρακλιάς προσήλθε μετά τη συζήτηση του 1ου εκτάκτου θέματος.

Ο Πρόεδρος εισηγούμενος το 3ο τακτικό θέμα: **Αίτηση κ. Σόφη Άγγελου για διόρθωση ορίων κτηματολογίου των κ.κ. Φασούλα Σπυριδούλα, Περδικομάτη Δημητρίου & Ειρήνης, Στόγια Δημητρίου & Θεοδώρου και κληρ. Νικολάου Στόγια.** έθεσε υπόψητης Επιτροπής την εισήγηση της ΤΥΔ η οποία αναφέρει τα εξής: Με την από 23-5-2017 σχετική αίτηση του ο κ. Σόφης Άγγελος Τοπογράφος Μηχ/κός αιτείται από το Δήμο Αρταίων τη συναίνεση του στη διόρθωση των γεωμετρικών στοιχείων της ιδιοκτησίας των κ.κ. Φάσουλα Σπυριδούλας, Περδικομάτη Δημητρίου, Περδικομάτη Ειρήνης, Στόγια Δημήτριου, Στόγια Θεόδωρου & κληρ.Νικολάου Στόγια με ΚΑΕΚ 040101109007 που βρίσκεται εντός σχεδίου πόλεως Άρτας επί της οδού Στρατώνος στο Ο.Τ.244β.

Με την τροποποίηση του σχεδίου πόλεως (ΦΕΚ 359 ΑΑΠ/6-9-2010) καθορίσθηκαν τα όρια του οικοδομήσιμου τμήματος και ένα τμήμα της ιδιοκτησίας εμβαδού 69,31 τμ διατέθηκε στο Δήμο για την κατασκευή παιδικού σταθμού. Στο εθνικό κτηματολόγιο οι ανωτέρω μεταβολές δεν έχουν καταγραφεί, ενώ θα πρέπει να γίνουν και μικροδιορθώσεις όσον αφορά τα όρια του οικοπέδου με τους κοινόχρηστους χώρους.

Συγκεκριμένα τα τμήματα (Ε1), (Ε3), (Ε5), (Ε7) & (Ε9) συνολικού εμβαδού 117,42 τμ, όπως αυτά αποτυπώνονται στο τοπογραφικό διάγραμμα του Τοπ.Μηχ/κού Σόφη Άγγελου θα πρέπει να αφαιρεθούν από την ιδιοκτησία και να προσμετρηθούν σε ΚΑΕΚ των δρόμων , καθώς και το τμήμα (Ε2) εμβαδού 69,31 πρέπει να περάσει στην ιδιοκτησία του Δήμου. Επίσης τα τμήματα (Ε4), (Ε6), (Ε8) & (10) συνολικού εμβαδού 3,90 τμ πρέπει να αφαιρεθούν από τα ΚΑΕΚ των δρόμων και να προστεθούν στην ιδιοκτησία.

Μετά από αυτοψία και αντιπαραβολή του συνημμένου τοπογραφικού με την τροποποίηση του σχεδίου πόλεως (ΦΕΚ 359 ΑΑΠ/6-9-2010) συμφωνούμε με την προτεινόμενη διόρθωση.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 άρθρο 118 την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την διόρθωση των ορίων κτηματολογικών στοιχείων της ιδιοκτησίας των κ.κ. Φάσουλα Σπυριδούλας, Περδικομάτη Δημητρίου, Περδικομάτη Ειρήνης, Στόγια Δημήτριου, Στόγια Θεόδωρου & κληρ.Νικολάου Στόγια με ΚΑΕΚ 040101109007 που βρίσκεται εντός σχεδίου πόλεως Άρτας επί της οδού Στρατώνος στο Ο.Τ.244β ως κατωτέρω:

**1.** Τα τμήματα (Ε1), (Ε3), (Ε5), (Ε7) & (Ε9) συνολικού εμβαδού 117,42 τμ, όπως αυτά αποτυπώνονται στο τοπογραφικό διάγραμμα του Τοπ. Μηχ/κού Σόφη Άγγελου αφαιρούνται από την ιδιοκτησία και να προσμετρούνται σε ΚΑΕΚ των δρόμων.

**2.** Τμήμα (Ε2) εμβαδού 69,31τμ προσμετρείται στην ιδιοκτησία του Δήμου.

**3.** Τμήματα (Ε4), (Ε6), (Ε8) & (10) συνολικού εμβαδού 3,90τμ αφαιρούνται από τα ΚΑΕΚ των δρόμων και προστίθενται στην ιδιοκτησία.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 367 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*