**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 363/2017**

**ΑΔΑ:** ΩΤΖΞΩΨΑ-8ΛΜ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 32ο/2017 Της 3Ης ΙΟΥΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού δημοπρασίας για την ανάδειξη οριστικού μειοδότη για την εργασία: Καθαρισμός αυτοφυούς βλάστησης για άρση επικκινδυνότητας διέλευσης οχημάτων σε δημοτικούς και αγροτικούς δρόμους Δ.Ε. Αμβρακικού, Φιλοθέης, Ξηροβουνίου και Βλαχερνών. ’’**

Στην Άρτα, σήμερα, ημέρα Δευτέρα 03-07-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **24222/29-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Κοσμάς Ηλίας**  **2.Παπαϊωάννου Κων/νος**  **3.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 10 ) έκτακτα θέμα και το 8ο έκτακτο θέμα να συζητηθεί μετά τα τακτικά

Ο κ. Χαρακλιάς προσήλθε μετά τη συζήτηση του 1ου εκτάκτου θέματος.

Ο κ. Πρόεδρος εισηγούμενος το 9ο έκτακτο θέμα: **Έγκριση ή μη πρακτικού δημοπρασίας για την ανάδειξη οριστικού μειοδότη για την εργασία: Καθαρισμός αυτοφυούς βλάστησης για άρση επικκινδυνότητας διέλευσης οχημάτων σε δημοτικούς και αγροτικούς δρόμους Δ.Ε. Αμβρακικού, Φιλοθέης, Ξηροβουνίου και Βλαχερνών.** έθεσε υπόψη της επιτροπής το από 3-07-2017 πρακτικό της επιτροπής διαγωνισμού το οποίο έχει ως εξής:

Στην Άρτα σήμερα την 03/07/ 2017, ημέρα Δευτέρα και ώρα 08:30 συνήλθε σε τακτική συνεδρίαση στο Δημοτικό κατάστημα Άρτας η επιτροπή διενέργειας διαγωνισμού του άρθρου 221 παρ.1 του Ν.4412/2016, η οποία συγκροτήθηκε με την υπ’ αριθμόν 389/2016 απόφαση της Οικονομικής Επιτροπής.

Στη συνεδρίαση της επιτροπής ήταν παρόντες:

1) Σακκάς Άγγελος (πρόεδρος)

2) Μπαλατσούκας Θεόδωρος (μέλος)

3) Κύρκος Κεφάλας (μέλος)

Με το από 18/05/2017 πρακτικό διενέργειας του συνοπτικού διαγωνισμού για την υπηρεσία «Καθαρισμός αυτοφυούς βλάστησης για άρση επικινδυνότητας διέλευσης οχημάτων σε δημοτικούς και αγροτικούς δρόμους Δ.Ε. Αμβρακικού, Φιλοθέης, Ξηροβουνίου και Βλαχερνών» (αριθμ. Διακήρυξης 15535/04-05-2017), η παρούσα Επιτροπή πρότεινε την ανάδειξη της ΣΤΝΤΕΚ Μ.ΙΚΕ ως προσωρινού αναδόχου.

Με την υπ΄αριθ. 338/2017 απόφαση της Οικονομικής Επιτροπής εγκρίθηκε το ανωτέρω πρακτικό. Σε συνέχεια της απόφασης αυτής, η ΣΥΝΤΕΚ Μ.ΙΚΕ κλήθηκε με την υπ’ αριθ. πρωτ **24354/30-06-2017** πρόσκληση του Δήμου Αρταίων να προσκομίσει σε σφραγισμένο φάκελο, εντός δύο (2) ημερών από την κοινοποίηση της πρόσκλησης τα προβλεπόμενα από το άρθρο 16 της διακήρυξης δικαιολογητικά κατακύρωσης.

Η ανωτέρω πρόσκληση κοινοποιήθηκε στον προσωρινό ανάδοχο την ΣΥΝΤΕΚ Μ.ΙΚΕ. Η προσωρινή ανάδοχος κατέθεσε στην υπηρεσία το σφραγισμένο φάκελο δικαιολογητικών την 30/06/2017, συνεπώς εμπροθέσμως.

Η Επιτροπή συνεδριάζει προκειμένου να προβεί στην αποσφράγιση του ανωτέρω φακέλου και στον έλεγχο πληρότητας των δικαιολογητικών που υποβλήθηκαν με αυτόν.

Η Επιτροπή προχώρησε σε αποσφράγιση του φακέλου και σε μονογραφή των δικαιολογητικών που υποβλήθηκαν. Τα δικαιολογητικά που βρέθηκαν μέσα στο φάκελο είναι τα ακόλουθα:

1) ποινικό Μητρώο

2) ασφαλιστική ενημερότητα

3) φορολογική ενημερότητα

Τα δικαιολογητικά αυτά είναι πλήρη και σύμφωνα με τα όσα προβλέπει το άρθρο 16 της διακήρυξης.

Βάσει των ανωτέρω, η Επιτροπή προτείνει προς τη Οικονομική επιτροπή να κατακυρωθεί η υπηρεσία στην ΣΥΝΤΕΚ Μ.ΙΚΕ γιατί κατέθεσε όλα τα απαιτούμενα δικαιολογητικά κατακύρωσης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 03-07-2017 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 03-07-2017 πρακτικό της επιτροπής διαγωνισμού που αφορά την ανάδειξη της εταιρείας **ΣΥΝΤΕΚ Μ.ΙΚΕ,** ως οριστικού αναδόχου με ποσοστό έκπτωσης **42%** της εργασίας **«Καθαρισμός** **αυτοφυούς βλάστησης για άρση επικινδυνότητας διέλευσης οχημάτων σε δημοτικούς και αγροτικούς δρόμους Δ.Ε. Αμβρακικού, Φιλοθέης, Ξηροβουνίου και Βλαχερνών»** γιατί κατέθεσε όλα τα απαιτούμενα δικαιολογητικά κατακύρωσης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 363/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*